title: Geghard
text: Remi nagewesa rekola, Geghard tiyir alkaf avak burkon zolonaf dem glupafo is kulafo rupteso tawavo. Evlacka ke inafa inkera me zo gruper voxen sedme kosuteks trasiyin koe vema is evlafa vas VII-eafa is VIII-eafa decemda, zabdura va tucpastaxe co tir vas ugal ke kagrupera va kristeva isu tuwinugara ton alkacka. Hovhanes izvopik is papik ke armenafa ujalka va yona giva dafur : va intafa brazara gan arabik, i gan volnik vebayas da va aveg ke Dvin jovleyer aze bak taneafu acku ke X-eafa decemda ko Geghard az mo ewala ke Sevan uzda govegelber. Pilkovon, va ruzadera az vilara az elakera va Ayrivank tucpastaxe gan arabaf tolgenisik kimbar.